CELEX: 31980R1367
Language: el
Date: 1980-06-05 00:00:00
Title: Κανονισμός (ΕΟΚ) αριθ. 1367/80 του Συμβουλίου της 5ης Ιουνίου 1980 περί τροποποιήσεως των κανονισμών (ΕΟΚ) αριθ. 2511/69 και (ΕΟΚ) αριθ. 1035/72 σχετικά με τα λεμόνια

Avis juridique important

|

31980R1367

Κανονισμός (ΕΟΚ) αριθ. 1367/80 του Συμβουλίου της 5ης Ιουνίου 1980 περί τροποποιήσεως των κανονισμών (ΕΟΚ) αριθ. 2511/69 και (ΕΟΚ) αριθ. 1035/72 σχετικά με τα λεμόνια  

Επίσημη Εφημερίδα αριθ. L 140 της 05/06/1980 σ. 0024 - 0024 Ελληνική ειδική έκδοση: Κεφάλαιο 03 τόμος 28 σ. 0219  Φινλανδική ειδική έκδοση: Κεφάλαιο 3 τόμος 12 σ. 0039  Σουηδική ειδική έκδοση: Κεφάλαιο 3 τόμος 12 σ. 0039 

ΚΑΝΟΝΙΣΜΟΣ (ΕΟΚ) αριθ. 1367/80 ΤΟΥ ΣΥΜΒΟΥΛΙΟΥ της 5ης Ιουνίου 1980 περί τροποποιήσεως των κανονισμών (ΕΟΚ) αριθ. 2511/69 και (ΕΟΚ) αριθ. 1035/72 σχετικά με τα λεμόνιαΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 43,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι το άρθρο 6 του κανονισμού (ΕΟΚ) αριθ. 2511/69 του Συμβουλίου της 9ης Δεκεμβρίου 1969 περί προβλέψεως ειδικών μέτρων για τη βελτίωση της παραγωγής και της εμπορίας στον τομέα των κοινοτικών εσπεριδοειδών(3), όπως τροποποιήθηκε τελευταία από τον  κανονισμό (ΕΟΚ) αριθ. 2226/79(4), έχει επεκτείνει μέχρι το τέλος της περιόδου εμπορίας 1979/80 το ευεργέτημα της χρηματικής αντισταθμίσεως για την εμπορία των λεμονιών- ότι τα μέτρα αυτά έχουν ευνοήσει την εμπορία προϊόντων καλύτερης ποιότητας- ότι μια τέτοια εξέλιξη αξίζει να ακολουθείται από τη διατήρηση αυτών των μέτρων για την επομένη περίοδο- ότι, κατά συνέπεια, δεν πρέπει να ληφθούν υπόψη κατά τον υπολογισμό της  τιμής αναγωγής για τα λεμόνια, τα έξοδα μεταφοράς που ορίζονται στο άρθρο 23 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών(5) όπως τροποιήθηκε τελευταία από τον  κανονισμό (ΕΟΚ) αριθ. 1315/80(6)- ότι εφ' όσον το καθεστώς που εφηρμόζετο μέχρι την 31η Μαΐου 1980 διατηρείται σε εφαρμογή από τον κανονισμό (ΕΟΚ) αριθ. 1390/80 (7) συντηρητικώς και υπό την επιφύλαξη νέων διατάξεων, πρέπει να εφαρμοσθεί το νέο καθεστώς αναδρομικά από την 1η Ιουνίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 6 εδάφιο δεύτερο του κανονισμού (ΕΟΚ) αριθ. 2511/69, η ημερομηνία της 1ης Ιουνίου 1980 αντικαθίσταται από αυτήν της 1ης Ιουνίου 1981.   Άρθρο 2  Στο άρθρο 23 παράγραφος 2 εδάφιο πρώτο, πρώτη περίπτωση, του κανονισμού (ΕΟΚ) αριθ. 1035/72, η ημερομηνία της 31ης Μαΐου 1980, αντικαθίσταται από εκείνη της 31ης Μαΐου 1981.   Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουνίου 1980.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 5 Ιουνίου 1980.  Για το Συμβούλιο Ο Πρόεδρος G. MARCORA  (1) ΕΕ αριθ. Α 97 της 21.4.1980, σ. 33.  (2) Γνώμη δοθείσα την 26η Μαρτίου 1980 (δεν έχει ακόμη δημοσιευθεί στην Επίσημη Εφημερίδα).  (3) ΕΕ αριθ. Ν 318 της 18.12.1969, σ. 1.  (4) ΕΕ αριθ. Ν 257 της 12.10.1979, σ. 1.  (5) EΕ αριθ. Ν 118 της 20.5.1972, σ. 1.  (6) ΕΕ αριθ. Ν 134 της 31.5.1980, σ. 20.  (7) ΕΕ αριθ. Ν 136 της 1.6.1980, σ. 1.